recursal/SuperWikiNEXT-32B huggingface dataset:
**ג'ון איינסוורת' הורוקס** (באנגלית: **John Ainsworth Horrocks**‏; 22 במרץ 1818 - 23 בספטמבר 1846) היה צייר וחוקר אנגלי, שהיה מראשוני המתיישבים האירופיים בעמק קלייר שבדרום אוסטרליה, שם הקים בשנת 1840 את הכפר פנוורת'אם.

ביוגרפיה
--------

הורוקס נולד ביום ראשון של חג הפסחא, 22 במרץ 1818, בפנוורת'אם לודג', ליד פרסטון, לנקשייר. אביו, פיטר הורוקס, היה משקיע / בעל מניות באיגוד העיירות ששאף לפתח עיירות במושבה החדשה בדרום אוסטרליה. ג'ון איינסוורת' הורוקס, בן 21, ואחיו יוסטאס, בן 16, הגיעו לאדלייד במרץ 1839. הם שאפו להתיישב על אדמתם, והקימו מחנה ב-16 בינואר 1840 ששמו הוסב לפנוורת'אם, כפר אותו הקימו ונתנו את שמו. 

הוא שב לאנגליה בשנת 1842 לאחר מות אביו, וחזר לאוסטרליה בשנת 1844 כדי לטפל בבעיות כלכליות.

משלחת קטלנית
------------

ב-29 ביולי 1846 החל במסע חיפושים לצפון מערב דרום אוסטרליה, במטרה להגיע לגבעות הרחוקות ליד אגם טורנס, בתקווה למצוא אדמה חקלאית טובה. האיש השני בפיקוד המשלחת היה ג'ון הנרי ת'קסטון (1878), מודד שבשנת 1844 שימש כמפקד השני של משלחת דארק. מתנדב ללא תשלום במשלחת היה האמן והבוטנאי החובב סמואל תומאס גיל. כמה מהשכירים כללו את ברנרד קילקוי כטבח ונהג, ואת ג'ימי מורהאוס, עובד אבוריג'יני צעיר בתחנה בפנוורת'אם. 

ב-1 בספטמבר, ליד אגם דאטון, נורה בטעות הורורקס בעת טעינת רובה הציד שלו, לאחר שהמטען נפל מגמל כורע שהיה הגמל הראשון שהגיע לאוסטרליה. פציעותיו של ג'ון כללו אובדן של האצבע האמצעית של יד ימין וריסוק הלסת העליונה הימנית.   המשלחת בוטלה וחזרה לביתו של הורוקס בפנוורת'אם, שם נפטר מפצעיו ב־23 בספטמבר. על פי הוראתו של הורוקס, נורה הגמל למוות, לאחר שתקף בעלי חיים ובני אדם אחרים.

סמואל גיל, המפגש הראשון של הורקס במשלחתו.
הורוקס קבור בכנסייה האנגליקנית של סן מרקו.

מורשת
-----

אף על פי שהמסע של הורוקס לא הצליח להגיע למטרתו, בשנת 1851 תוכניתו הושגה על ידי מקורבו של הורוקס ג'ון ג'קסון אוקדן. 

הורקס נתן את שמו למספר מאפיינים גאוגרפיים בסביבת התיישבותו בעמק קלייר, כמו מעבר הורוקס והר הורוקס ליד קלייר. הכביש הראשי נורת' מגוולר לווילמינגטון וכביש וילמינגטון לקוורן, שונה בשמו - לכביש המהיר הורוקס בשנת 2011.

ביוגרפיה קצרה שפורסמה בשנת 1906 נכתבה מתוך יומנו של הורוקס בתוספת הערות שכתבה אחותו.

קישורים חיצוניים
----------------

ויקישיתוף מדיה וקבצים בנושא **ג'ון איינסוורת' הורוקס** בוויקישיתוף

הערות שוליים
------------

1. ↑  Chittleborough, Jon, "Horrocks, John Ainsworth (1818–1846)", Australian Dictionary of Biography
2. ↑  Afghan cameleers in Australia | australia.gov.au, web.archive.org, ‏2014-08-15
3. ↑  The late Mr J. A. Horrocks, The South Australian Advertiser, 29 May 1898, p.6,
4. ↑  Favenc, Ernest, 12.1. Lake Torrens Pioneers and Horrocks in The Explorers of Australia (Whitcombe and Tombs 1908) at Project Gutenberg Australia
5. ↑  "The Country to the North-West". South Australian. 6 May 1851. p. 2.
6. ↑  J. A. Horrocks, or Sixty Years Ago, the Children’s Hour, vol. 18, no. 201, Classes 4 & 5, S.A. Education Dept. 1906, pp 131-137.

|  |  |
| --- | --- |
| בקרת זהויות עריכת הנתון בוויקינתונים | 
* ADB: horrocks-john-ainsworth-12989
* Trove: 1468647

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ון איינסוורת' הורוקס"**.
**קומארובקה פודלאסקה** (בפולנית: **Komarówka Podlaska**) הוא כפר במחוז רדזין פודלסקי שבפרובינציית לובלין בפולין, בו התקיימה עד השואה קהילה יהודית.

תולדות היישוב
-------------

היישוב נוסד בשנת 1672 כיישוב בבעלות פרטית, בו התקיימו ירידים. בחלוקת פולין השלישית, בשנת 1795, נכלל היישוב בתחום אוסטריה, ובשנת 1815 נכלל בתחום פולין הקונגרסאית. בתקופת הרפובליקה הפולנית השנייה היה הכפרי במעמד עירוני.

יהודי קומארובקה פודלאסקה
------------------------

בשנת 1921 נמנו ביישוב 412 יהודים, קרוב למחצית מתושביו, והתקיימו בו בית מדרש ובית עלמין. בפרוץ מלחמת העולם השנייה הופצץ היישוב קשות בידי הגרמנים, ונכבש על ידם כעבור מספר ימים. בימים הראשונים לכיבוש החלו הגרמנים בביצוע מעשי התעללות ושוד בקרב יהודי הכפר, בסיוע תושביו הפולנים, תוך חטיפת היהודים לעבודות כפייה מפרכות.

בשנת 1941 הובאו לכפר מגורשים יהודים מיישובי הסביבה, ויהודי הכפר התגייסו לעזרתם, הגם שרבים מהם מתו ממגיפות וממחלות, הואיל והגרמנים אסרו על הרופאים היהודים בכפר לטפל בחולים.

בקיץ 1942 גורשו כל יהודי היישוב לגטו מיינדזיז'ץ פודלאסקי, תוך רצח חלקם בדרך בידי שוטרים גרמנים ופולנים. כעבור כחודש וחצי שולחו יהודי היישוב מהגטו למחנה ההשמדה טרבלינקה.

כמה עשרות בודדות של יהודים בעלי מלאכה שעוד הושארו בקומארובקה פודלאסקי רוכזו בבית מוקף גדר תיל, והועסקו בעבודות כפייה, במהלכן הוכו והשופלו. ב-20 בנובמבר 1942 גורשו גם הם לגטו מיינדזיז'ץ פודלאסקי, ומשם שולחו למיידנק עם חיסול הגטו, באפריל 1943.

קישורים חיצוניים
----------------

ויקישיתוף מדיה וקבצים בנושא **קומארובקה פודלאסקה** בוויקישיתוף
* קומרובקה באתר מרכז מורשת יהדות פולין
* "קומארובקה פודלאסקה", באתר השטעטל הווירטואלי
* לאורה קרגו, קומארובקה פודלאסקה, **אנציקלופדיה של המחנות והגטאות** (כרך II, חלק A, עמ' 652–654), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קומארובקה פודלאסקה"**.
הרב **אברהם אבא ורנר** (ה'תקצ"ז, 1837 - י' בטבת ה'תרע"ג, 20 בדצמבר 1912) היה רב ליטאי, הרב הראשי לפינלנד ורבה הראשון של קהילת מחזיקי הדת בלונדון.

ביוגרפיה
--------

נולד לרב יעקב וורנר בטלז ובצעירותו למד אצל אביו הרב. בגיל 17 התחתן עם סימה גיטל, נכדתו של הרב יעקב ליפשיץ מקובנה. כיהן כרב בוואגר וכדיין בטלז. בין השנים תרמ"א-תרנ"א כיהן במשרת הרב הראשי של פינלנד, אז פרובינציה באימפריה הרוסית. ב-1891 נקרא לעמוד בראש קהילת מחזיקי הדת של יוצאי ליטא שהתארגנה באיסט אנד של לונדון, וכיהן כמנהיג הקהילה עד פטירתו בשנת 1912. מחליפו בתפקיד היה הרב אברהם יצחק הכהן קוק.

הרב ורנר תמך בתנועה הציונית והשתתף כציר בכמה מהקונגרסים העולמיים. לפי הצעת הרצל שכיבד אותו, התמנה כנשיא הכבוד של הוועד המנהל של מועדוני המניות של אוצר התיישבות היהודים בלונדון.

משפחתו
------

לזוג ורנר נולדו אחד עשר ילדים. מהם נודע בנו הרב ברוך חומה מחבר הספרים "מקור ברוך" על מקור הברכות והתפילות וזמן תיקונן, ו"מזקנים אתבונן" על חידוש הסמיכה וממייסדי אספת המורים. נכדו ברנרד חומה כתב ספר על תולדות מחזיקי הדת שבלונדון ובו פרק על קורות חייו של סבו כולל נספחי קטעי מקור.

צבי הירשפלד, איש העלייה הראשונה, היה בנה של בתו חיה מלכה.

קישורים חיצוניים
----------------

ויקישיתוף מדיה וקבצים בנושא **אברהם אבא ורנר** בוויקישיתוף
* 'ורנר, ר' אברהם־אבא ב"ר יעקב', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 47–48 (ספר יזכור לקהילת ליטא, בספריית העיר ניו יורק, תמונה 1245–1246).
* Bernard Homa (1953), *A Fortress in Anglo-Jewry*, Shapiro-Vallentine
* ברוך חומה באתר אלבום המשפחות, עדת ראשון-לציון
* אברהם אבא ורנר, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007463050305171
* ISNI: 0000 0003 6950 5835
* LCCN: nr93020963
* VIAF: 247445259
* WorldCat: viaf-247445259

 |
**אלמה מושונוב** (מופיעה גם בשם הבמה **אלמה שדה** ובגרמנית **Alma Sadé,** נולדה ב-24 בדצמבר 1981) היא זמרת אופרה ישראלית המתגוררת בגרמניה.

ביוגרפיה
--------

נולדה וגדלה בתל אביב, בתם של השחקנים מוני מושונוב וסנדרה שדה.

בשנת 1992 השתתפה כילדה בסרט "כבלים", שבו שיחק אביה שהיה שותף לכתיבת התסריט (בסרט השתתף גם אחיה מיכאל מושונוב), כמו כן באותה השנה היא השתתפה גם בקלטת לילדים
"בובה מתי" בכיכובו של מתי כספי.

למדה במגמת תיאטרון בתלמה ילין.

בשנת 2006 סיימה את לימודי האופרה בבית הספר "מאנס" בניו יורק. לאחר מכן המשיכה להתגורר ולפעול בניו יורק יחד עם בן זוגה הפסנתרן עומר קליין, ובמקביל פעלה גם בישראל. בשנת 2006 הופיעה בתפקיד זמרת בסרט "מחילות" ("Forgiveness") של הבמאי אודי אלוני. הופיעה בפסטיבל הבינלאומי למוזיקה על שם "פליציה בלומנטל" בתל אביב. כמו כן השתתפה במשך שלוש שנים בסדנת האופרה בתל אביב, שם ביצעה תפקידים שונים בהצגות אופרה ידועות ובהן "לה טרוויאטה" ו"חליל הקסם". בשנת 2007 הופיעה בישראל יחד עם דודה גבי שדה במופע "שוברט+" של המלחין והבמאי אלכס כגן.

בשנת 2008 נישאה לעומר קליין. בשנת 2009 קיבלה משרה קבועה בבית האופרה בדיסלדורף והשניים עברו להתגורר בגרמניה.

בשנת 2009 הופיעה יחד עם אמה כפרזנטורית של רונית רפאל, תחת הסלוגן "כי דברים יפים עוברים בירושה".

בשנת 2010 הפתיעה את אביה בהשתתפותה בתוכנית "עושים כבוד" שנערכה לכבודו ושרה את השיר "אני השר" של שלמה אבן גבירול.

מושונוב מופיעה בהצגות ומופעי אופרה ברחבי אירופה. בעצת אמרגנה היא נקראת בשם "אלמה שדה", בשל הקשר שלה לזמר האופרה גבי שדה, אחיה של אמה סנדרה.

חיים אישיים
-----------

בתחילת העשור השני של המאה ה-21 התגרשה מעומר קליין. מאז שנת 2013 היא בזוגיות עם הויולן עמיחי גרוס, ולשניים בן ובת.

קישורים חיצוניים
----------------

* אלמה מושונוב, במיזם "אישים" לתיעוד היצירה הישראלית
* אלמה מושונוב, במסד הנתונים הקולנועיים IMDb (באנגלית)
* אלמה מושונוב, באתר ספר הקולנוע הישראלי

הערות שוליים
------------

1. ↑  עידו סולומון, ענייני פנים, באתר מאקו, 15 ביולי 20221; במקור, מתוך "אולפן שישי"
2. ↑  אתר למנויים בלבד יואב בירנברג, "אני אספתי ביצים בלול במושב, והיא גדלה על ברכי כל אגדות התיאטרון", באתר "ידיעות אחרונות", 15 ביולי 2017

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA19702615
* VIAF: 60165264940110191976
* WorldCat (עם VIAF): 60165264940110191976

 |
**מיכאל ברג** היא דמות ספרותית, גיבור הרומן נער קריאה מאת ברנהרד שלינק.

ביוגרפיה
--------

מיכאל הוא נער גרמני ממשפחה אינטלקטואלית החי בשנות החמישים בגרמניה שלאחר מלחמת העולם השנייה, יום אחד כאשר אינו חש בטוב, חנה שמיץ, אישה בוגרת ממנו, לוקחת אותו אליה הביתה ומטפלת בו, לאחר המקרה אמו של מיכאל שולחת אותו אל האנה הביתה שיביא לה זר פרחים כאות תודה, מכאן מתחיל להתנהל ביניהם מערכת יחסים אינטימית, במהלכה האנה מבקשת מיכאל שיקריא לה יצירות ספרותיות שהוא לומד בבית הספר. לאחר זמן מה האנה נעלמת, עוברת דירה ולא משאירה זכר אחריה, דבר הגורם ייאוש למיכאל, לאחר מכן בהיותו של מיכאל סטודנט למשפטים באוניברסיטת היידלברג הוא פוגש במפתיע את האנה כנאשמת בפשעי מלחמה. לאחר מכן מיכאל כאדם בוגר עובד כעורך דין בגרמניה והוא אב חד-הורי.

בקולנוע
-------

דויד קרוס
בעיבוד הקולנוע של הספר, מיכאל הנער מגולם על ידי דויד קרוס ומיכאל הבוגר מגולם על ידי רייף פיינס.

מבקרת הקולנוע גיתית גינת מתארת את הדמות כ"בן הדור שנולד אחרי מלחמת העולם השנייה נאלץ מייקל להתמודד עם המעשים המיוחסים להאנה ועם התשוקה שעוד נשארה שם ועכשיו הפכה למסובכת יותר. אתיקה ופרברסיה מתבלבלות, ולסלט נוספות גם שאלות של אשמה קולקטיבית, של הזדהות וזיכרון".

קישורים חיצוניים
----------------

* LitCharts, LitCharts (באנגלית)
* I'm a match to Michael Berg from The Reader, www.charactour.com (באנגלית)
* Michael – The Reader by Bernhard Schlink (באנגלית אמריקאית)

הערות שוליים
------------

1. ↑  נער קריאה: זה לא סרט שואה, באתר הארץ, 11 בפברואר 2009
**פיל לורד** ו**כריסטופר מילר** הם צמד קולנוענים אמריקאים, היוצרים את סרטיהם במשותף: מביימים, כותבים ומפיקים. השניים זכו בפרס אוסקר לסרט המונפש הטוב ביותר על עבודתם בהפקה "ספיידרמן: ממד העכביש".

קורות חיים
----------

לורד נולד ב-12 ביולי 1975 במיאמי, מילר נולד ב-23 בספטמבר 1975 באוורט, וושינגטון. השניים למדו יחד בדארטמות' קולג'. במהלך שהותם בדראטמות' פרסם עיתון בית הספר פרופיל על מילר, שמשך את תשומת לבו של מייקל אייזנר, מנכ"ל חברת וולט דיסני. לדברי לורד, אייזנר הביא את הפרופיל לידעת חבריו המנהלים בדיסני, ואלו קבעו פגישה עם מילר. מילר הסכים בתנאי שיותר לו להביא עמו את לורד. בפגישה הוצעה להם עסקת פיתוח לשנתיים ב-Disney Television Animation.

קריירה
------

בשנת 2009, לאחר תהליך ממושך הוציאו השניים את סרטם העלילתי הראשון, גשם של פלאפל, אותו ביימו וכתבו יחד. הסרט זכה להצלחה וביקורות חיוביות.

לאחר מכן בקשו השניים לנסות משהו שונה, והציעו את עצמם כבמאים לתסריט "רחוב ג'אמפ 21" שכתב מייקל באקול. האולפן הסכים, והשניים ביימו את סרט הלייב אקשן הראשון שלהם. הסרט זכה להצלחה, שהובילה להפקת סרט המשך "רחוב ג'אמפ 22".

בשנת 2014 ביימו השניים את סרט ההנפשה סרט לגו, על פי תסריט שכתבו. הסרט זכה להצלחה שבעקבותיה הופקו סרטי ספין אוף, ואף סרט המשך על פי תסריט שכתבו הצמד.

בינואר 2017 השניים החלו לעבוד על ביום הסרט "סולו: סיפור מלחמת הכוכבים". ב-20 ביוני 2017 דווח כי הם פוטרו על ידי חברת לוקאספילם בשל "חילוקי דעות יצירתיים".

הצמד נבחר ב-2015 על ידי סרטי סוני הנפשה ליצור סרט הנפשה על דמותו של ספיידרמן. הסרט יצא לאקרנים בשנת 2018 בשם "ספיידרמן: ממד העכביש". השניים כתבו את התסריט, ואף היו חלק מן המפיקים. הסרט זכה להצלחה בקורתית נרחבת, ואף זכה בפרס אוסקר לסרט המונפש הטוב ביותר.

בשנת 2023 יצא סרט ההמשך, "ספיידרמן: ברחבי ממדי העכביש". השניים נמנו על מפיקי הסרט, ואף השתתפו בכתיבת התסריט. באותה שנה, הפיקו הצמד את הסרט "דוגי סטייל".

קישורים חיצוניים
----------------

ויקישיתוף מדיה וקבצים בנושא **פיל לורד וכריסטופר מילר** בוויקישיתוף
* 

* פיל לורד וכריסטופר מילר, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 5e056f5e-fd74-4b4e-825c-8d2db9e5c7a5

 |
הרב **אברהם גורביץ** הוא ראש ישיבה אנגלי-ליטאי, המכהן מאז 1982 כראש ישיבת גייטסהד.

ביוגרפיה
--------

נולד באנגליה, בנם השני של ראש ישיבת גייטסהד הרב אריה זאב גורביץ וליבה בת הרב אליהו לופיאן. מצד אם אביו מתייחסת המשפחה לגאון מווילנה.

למד אצל אביו ובישיבת בריסק אצל הרב יוסף דוב הלוי סולובייצ'יק ונישא לשרה, בת-דודו, ביתו של הרב אריה ליב לופיאן שכיהן אף הוא כראש ישיבת גייטסהד.

הרב גורביץ מעביר שיעור יומי ושיעור שבועי. חלק משיעוריו נדפס בסדרת הספרים "לקט הערות". מלבד ספרים אלו פרסם הרב גורביץ סדרת ספרים על סוגיות שונות בתלמוד בשם "ענפי ארז", ושיחות על התורה ועל המועדים בשם "וענפיה ארזי אל".

הרב גורביץ מדגיש את חשיבות מצוות שבין אדם לחברו. בשונה מרוב ראשי הישיבות הליטאיות הוא מוסר שיעור מוסר של כרבע שעה בחובות הלבבות בתחילת כל שיעור יומי. הוא מוסר גם שיעור בספר חפץ חיים בשבת אחר התפילה.

משפחתו
------

* בתו הבכורה אסתר רייכל נישאה לרב ברוך לוי פייבלסון, ראש ישיבת דרך החיים בירושלים.
* בנו הרב משה אהרן, ר"מ במנצ'סטר[דרושה הבהרה]
* בנו הרב אליהו נישא לרבקה, בתו של הרב ברוך דב פוברסקי. ר"מ בישיבת גייטסהד
* בתו גיטל (נפטרה ב-2019) הייתה אשת הרב ניסן שלמה קפלן, בנו של הרב נפתלי קפלן. בעבר ר"מ בישיבת מיר וכיום ראש ישיבת דעת אהרן ורב קהילה בגבעת המבתר בירושלים.
* בנו הרב מנחם, ר"מ בישיבת ברנדייס מנצ'סטר

קישורים חיצוניים
----------------

ויקישיתוף מדיה וקבצים בנושא **אברהם גורביץ** בוויקישיתוף
* ****ענפי ארז** - הלכות עבדים**, מהדורה שלישית מתוקנת, ירושלים תשס"ט, באתר היברובוקס
* אברהם בן אריה זאב גורביץ, דף שער בספרייה הלאומית

הערות שוליים
------------

1. ↑  ראו גם: הבחור מעבר לדלת געה בצחוק: "כל הכבוד, אתה מחקה את הראש ישיבה ממש מצויין... נו", המשיך ודרש – "תגיד כבר מי זה?". ושוב עונה ראש הישיבה בקולו: "אברהם גורביץ", באתר דרשו, ‏2018-04-18

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279838205171
* LCCN: n80151926
* WorldCat (עם LCCN): n80-151926

 |
**ניקולאי דמיטרי קוזנצוב** (ברוסית: **Никола́й Дмитрий Кузнецо́в**; באנגלית: **Nikolai dimitri Kuznetsov**;‏ 2 בדצמבר 1850 – 2 במרץ 1929) היה צייר רוסי ופרופסור לאמנות באקדמיה הקיסרית לאמנויות בסנקט פטרבורג. עבודתו מורכבת בעיקר מדיוקנאות וסצנות ז'אנר.

ביוגרפיה
--------

הוא היה בנו של בעל אדמות עשיר והתחיל ללמוד באודסה, שם התגלה כישרונו האמנותי והחל לקחת שיעורים בבית הספר המקומי לציור.

מ-1876 עד 1880, הוא למד באקדמיה הקיסרית לאמנויות, שם למד אצל פאבל צ'יסטיאקוב. הוא נחשב לתלמיד טוב, אך לעיתים קרובות עזב את האקדמיה כדי לצייר באחוזה המשפחתית. בשלב זה הוא התנגד בהצלחה לרצונות משפחתו והתחתן עם אישה ממעמד הפועלים שהועסקה שם.

בסיום הלימודים שלאחר מכן, הוא הציג תדיר ברחבי רוסיה ואוקראינה וקיבל הזמנות רבות. בין יושבי הדיוקנאות שלו היו פיוטר צ'ייקובסקי ואיליה מצ'ניקוב. במהלך תקופה זו, הוא היה מבקר תדיר במושבה אברמצבו. בגלל מבנה גופו הגדול, הוא שימש לעיתים קרובות כמודל לציירים אחרים.

לאחר תאונה ב-1889, הוא נאלץ ללכת על קביים, ולכן עבד בסטודיו באחוזתו, שהפך למקום מפגש של הקהילה האמנותית. ב-1893, כשהתאושש מעט, העביר את הסטודיו שלו לאודסה והחל להציג. שנתיים לאחר מכן, הוצעה לו משרת פרופסור באקדמיה האימפריאלית, שם לימד ציור קרב, אך עזב ב-1897 כדי לחזור לאודסה. בשנת 1900 הוא הציג בתערוכה העולמית בפריז. מאוחר יותר הוא נסע רבות לתערוכות ברחבי אירופה.

ב-1920, במהלך מלחמת האזרחים הרוסית, עם נסיגת הצבא הלבן, הוא ומשפחתו היגרו ליוגוסלביה, ולבסוף התיישבו בסרייבו, שם מת ב-1929.

בתו הייתה זמרת האופרה מריה ניקולייבנה קוזנצובה.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ניקולאי קוזנצוב** בוויקישיתוף
* 

* אתר האינטרנט הרשמי של ניקולאי קוזנצוב

הערות שוליים
------------

1. ↑  Кузнєцов Микола Дмитрович (2.12.1850 – 2.03.1929). Херсонська обласна бібліотека для юнацтва ім. Б. А. Лавреньова, unalib.ks.ua
2. ↑  Biographical notes, www.korners.kiev.ua

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 3898d91b-3ff6-4897-8b89-3f1ae1860773
* RKD: 212084
* ULAN: 500121096
* VIAF: 96574581
* WorldCat: viaf-96574581

 |
**טרויַניבקה** (באוקראינית: **Троянівка**; בפולנית: **Trojanówka**, טרויַנובקה) הוא כפר במחוז ווהלין שבמערב אוקראינה, בו התקיימה עד השואה קהילה יהודית.

הכפר טרויניבקה שוכן כ-8 ק"מ ממסילת הברזל סארני-קובל, וחיבורו לקו זה בסוף המאה ה-19 הביא להתפתחות היישוב.

יהודי טרויניבקה
---------------

התיעוד הראשון לקיום קהילה יהודית בכפר הוא משנת 1700. בין מלחמות העולם נמנו בכפר כ-350 יהודים, כמחצית תושביו. לאחר כיבוש האזור בידי הסובייטים בספטמבר 1939, הגיעו אליו כ-150 פליטים יהודים ממערב פולין.

ב-28 ביוני 1941, במהלך מבצע ברברוסה, נכבש היישוב בידי הגרמנים, ואלו העבירו את השליטה בו לידי האוקראינים, אשר גייסו את יהודיו לעבודות כפייה, בהן חלקם נרצחו.

ב-11 באוגוסט 1941 בלמה קבוצת הגנה עצמית יהודית ניסיון של אוקראינים לערוך ביישוב פוגרום. בהמשך רוכזו יהודי היישוב בגטו שהוקם בו, שבו הוטלו עליהם גזירות שונות.

ב-3 בספטמבר 1942 נערכה בגטו שביישוב אקציה, בה נרצחו רוב יושביו במנייביץ' ובסמוך לכפר צ'רווחה. במהלך האקציה הצליחו להימלט מהגרמנים כ-150 יהודים, וכ-70 מהם ששבו לכפר לאחר שנשמעו להבטחות הגרמנים כי לא יאונה להם רע, נרצחו במקום. יתר הנמלטים נספו ברעב וממחלות, והמעטים ששרדו חברו ליחידות פרטיזנים.

קישורים חיצוניים
----------------

ויקישיתוף מדיה וקבצים בנושא **טרויניבקה** בוויקישיתוף
* טרויניבקה באתר מרכז מורשת יהדות פולין
* טרוינובקה (Trojanówka), ב"אנציקלופדיה של הגטאות", באתר "יד ושם"
**דוד בן דוד** (4 בנובמבר 1920 - 14 באוגוסט 2018, ד' באלול תשע"ח) היה מוח'תאר כפר עציון. נלחם בשורות הבריגדה היהודית במסגרת הצבא הבריטי בתקופת מלחמת העולם השנייה.

על פעילותו באירופה זכה להדליק משואה ביד ושם במלאת 50 שנה לסיום מלחמת העולם השנייה. התגורר בניר עציון.

קורות חייו
----------

נולד בשם דוד לייב דווידוביץ למשפחה חסידי ויז'ניץ בכפר נרסניצה שבעבר-הקרפטים, צ'כוסלובקיה (היום אוקראינה). בילדותו למד בתלמוד תורה, בבית ספר ציבורי ובמספר ישיבות. בגיל 16 עזב את הלימודים והחל לעבוד כשוליה בחנות משום שהוריו לא יכלו עוד לממן את לימודיו.

ב-1938 פלשה גרמניה הנאצית לצ'כוסלובקיה ובן דוד התייצב לשירות צבאי. מאוחר יותר כאשר פחתה המתיחות הביטחונית בעקבות סיפוח האזור להונגריה, הצטרף בן דוד להכשרה של בני עקיבא כהכנה לעלייה לארץ ישראל, למרות התנגדות הוריו ובני קהילתו. בשנת 1940, בעיצומה של מלחמת העולם השנייה הצליח לעלות על האונייה פסיפיק שיעדה היה ארץ ישראל. ב-1 נובמבר 1940 הגיעה האונייה לנמל חיפה. המעפילים הועברו על ידי שלטונות המנדט הבריטי לאוניה פאטריה. בן דוד וחבר נוסף קפצו מהאונייה ושחו לחוף, וכך לא היו בפאטריה בעת הפיצוץ.

בן דוד הגיע תחילה לחיפה ומשם עבר לכפר פינס והצטרף אל קבוצת אברהם שהקימה לימים את כפר עציון. במאי 1941 החליט להתגייס לצבא הבריטי במסגרת התנדבות יהודי ארץ ישראל למאמץ המלחמתי. בניגוד לרוב חבריו הדתיים שירת בן דוד ביחידה מעורבת כדתי יחיד. במהלך שירותו שהה בסוריה, עיראק ובצפון אפריקה. עם הקמת הבריגדה היהודית הצטרף לשורותיה והשתתף במערכה על נהר סניו. בתום מלחמת העולם השנייה יצא דוד בן דוד למסע דרך תחום השליטה של הצבא האדום לאוסטריה, להונגריה ומשם לבית הוריו ברוסיה הקרפטית.

בשנת 1946 הצטרף בן דוד למוסד לעלייה ב'. בספרו האוטוביוגרפי הוא מסכם את התקופה, שעל פעילותה בה זכה להדליק משואה ביד ושם:

> 
> הייתי כמעט היהודי הראשון מהעולם החופשי שהגיע לניצולי השאה והביא להם את בשורת גאולת עם ישראל. רבים מהם ליוויתי עד לשערי הארץ, הניצולים היו שריים בתחילה בהלם, בכו קמעה, אחר כך דיברו ללא הפסקה ואת החסר השלימו בלילות בחלומותיהם הרעים. כשסיימו החלו לשאול, שאלות קשות: היכן היה עם ישראל, יהודי ארץ ישראל. קשה היה להם להבין כי הם עשו מה שיכלו לעשות.
> 
> 
> 
> 

בשנת 1947 הגיע דוד בן דוד לכפר עציון, ומונה למוח'תאר הכפר. ב-1948 השתתף בקרבות גוש עציון שם גם נפצע ונפל בשבי הירדני. לאחר שחרורו מהשבי פעל להשבת שרידי הנופלים במערכה על גוש עציון ולשיקום אלמנות ויתומי כפר עציון, והיה שותף להקמת המושב ניר עציון.

נפטר ב-14 באוגוסט 2018.

לקריאה נוספת
------------

* דוד בן דוד, איש כפר עציון וניר עציון, **גשר על פני התהומות**, 1996, הוצאה עצמית.
* דב קנוהל, עורך ראשי, **בהתנדב עם - מתנדבים דתיים במלחמת העולם השנייה**, איגוד החיילים המשוחררים בישראל ו**מורשת**, הוצאת ספרים בע"מ, תל אביב.

קישורים חיצוניים
----------------

* אתר הנצחה בני גוש עציון
* עתיה זר, מצודת דוד, באתר ערוץ 7, 6 בפברואר 2005
* עופר אדרת, שחה לארץ ישראל: סיפורו המטלטל של דוד בן דוד, באתר הארץ, 24 באוגוסט 2018

הערות שוליים
------------

1. ↑  דוד בן דוד, איש כפר עציון וניר עציון, גשר על פני התהומות, 1996, הוצאה עצמית עמוד 207; סרטון הדלקת המשואה, בערוץ היוטיוב של יד ושם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452166505171
* LCCN: no98074999
* VIAF: 4548241
* WorldCat: lccn-no98074999

 |
סמל ההטמאנות הקוזאקית
**ההטמאנות הקוזאקית** (באוקראינית: **Військо Запорозьке, Гетьманщина**) הייתה ישות מדינית של קוזאקים, שבראשה עמד הטמאן. הישות הוקמה במסגרת מרד חמלניצקי בשנת 1648 ובראשה עמד עד מותו בוגדן חמלניצקי. ההטמאן האחרון היה קיריל רזומובסקי וכהונתו הסתיימה בשנת 1764. שטח המדינה כלל את השטח המרכזי של אוקראינה של כיום וגם שטחים שכיום נמצאים ברוסיה ובבלארוס.

הישות הוקמה על ידי בוגדן חמלניצקי בזמן מרד נגד האיחוד הפולני-ליטאי. בעקבות בקשת בוגדן חמלניצקי להסתפח לרוסיה הצארית החלה מלחמת רוסיה–פולין (1654–1667) שהסתיימה בהסכם אנדרוסובו. בוגדן חמלניצקי רצה שלאחר מותו בנו יורי יהיה יורשו והוא התמנה להיטמאן עוד כאשר אביו היה בחיים. בסתיו 1657 במקומו נבחר איוואן ויגובסקי. לא כל המנהגים הצבאיים של המדינה קיבלו את השינוי והחל מאבק מזוין. בשנת 1659 ויגודסקי סיים את הכהוה ויורי חמלניצקי התמנה מחדש. בהתאם להסכם אנדרוסובו השטח חולק לאזורים בשליטה רוסית ולאזורים בשליטה פולנית ובכל אזור היה הטמאן משלו. בשנת 1668 פטרו דורושנקו הצליח לאחד את כל החלקים לתקופה מסוימת. בתיווך של יוסיף שומליאנסקי מיכל הראשון ניסה לשכנע את פורושנקו להחזיר את האזור לשליטה של האיחוד הפולני-ליטאי. ניסיון זה לא הצליח וגרם למאבק מזוין פנימי בתוך ההטמאנות. בסופו של דבר איוואן סמוילוביץ' ניצח את צבא פורושנקו ואילץ אותו להעביר את התפקיד אליו.

מנהיג בולט של ההטמאנות הקוזאקית היה איוואן מזפה שכיהן בתפקיד משנת 1687 ועד 1708. במהלך מלחמת הצפון הגדולה הוא הצטרף לכוחות של קארל השנים עשר. בעקבות כך להתמאן מונה איוון סקורופאדסקי שסיים את הכהונה בשנת 1722. קיריל רזומובסקי מונה לתפקיד בשנת 1750. בשנת 1764 יקטרינה הגדולה ביטלה את תפקיד.

קישורים חיצוניים
----------------

ויקישיתוף מדיה וקבצים בנושא **ההטמאנות הקוזאקית** בוויקישיתוף
* תיאור המדינה
הרב **דב מאיר קרויזר** (**ר' בערל**, כ"ו בניסן תרפ"ב, אפריל 1922 - ז' באב תשס"ז, יולי 2007) היה ראש ישיבה ירושלמי. מחבר הספר "דבר המלך" על הרמב"ם.

ביוגרפיה
--------

נולד בירושלים, לרב אליהו צבי ולטייבא פייגא לבית אייזנשטיין. אחיו היה הרב זונדל קרויזר, רב חרדי ירושלמי, ומחבר ספרי "אור החמה". שמו ניתן לו בהוראת הרב יוסף חיים זוננפלד באומרו שה"בערל" (דב) יאיר כשמש. למד בתלמוד תורה עץ חיים והיה מתלמידם של הרב אברהם חיים הקלמן והרב איסר זלמן מלצר. בימי נערותו נפטר "הרוגוטשובר", והרב מלצר, ראש ישיבת עץ חיים, הספידו ואמר שעל כל אחד מוטלת החובה להיות "רוגטשובר קטן". הרב קרויזר סיפר לימים שהספד זה השפיע על שקידתו בתורה. הוא נודע בהתמדתו, ובימי בחרותו למד 18 שעות ביממה. נודע גם בכישרונו. כישרון מיוחד היה לו לייצור גימטריות.

נישא לבאשע פייגא, בת יונה זאב צוובנר, צאצא של הרב אברהם שאג. לאחר נישואיו היה אחד מעשרת התלמידים הראשונים של ישיבת מיר, יחד עם אחיו הרב זונדל. הוא למד בקבוצה הירושלמית של הרב משה יהושע לנדא, הרב חיים ברים, הרב מנדל אטיק ואחיו. בחבורה זו היה נהוג שמדי שבוע אומר אחד החברים חבורה. בהוראת ראש הישיבה הרב אליעזר יהודה פינקל, היה הרב קרויזר ממלא המקום כשאחד החברים החסיר. היה מקורב לרב זליג ראובן בנגיס, ושימש כבעל קורא בבית הכנסת שלו.

שימש כראש ישיבת פרשבורג. בשנת תשל"ח, הוזמן לכהן כראש ישיבת סקווירא בניו יורק, והרב חיים ברים, שכיהן עד אז כראש ישיבת סקווירא, החל לכהן כראש ישיבת פרשבורג.

ההדיר ספרים תורניים ועבד במכון הרי פישל. הוא ההדיר את כתביו של הרב מיכאל פורשלאגר, תלמידו של ה"אבני נזר", אשר כתביו נחשבו לקשים וסבוכים, הן מבחינת קריאת ההגהות בכתב יד קטן והן מחמת קיצורם והיקפם בכל רחבי התורה. בעקבות עבודה זו איבד את ראייתו ועבר ניתוחים להשבת ראייתו. הוא היה חבר מערכת האנציקלופדיה התלמודית והשתתף בכתיבת ערכים רבים, ביניהם ערכי ה"חזקות".

הוציא את ספרו "דבר המלך" בשנת תשכ"א. ספר זה זכה לשבחים מהרב מטשעבין ומהרבי מסאטמר. כמו כן הוציא פירוש למסכת עירובין, במהדורת סטנסיל, שלושה כרכים. כמו כן פרסם מערכה בנושא עירובין בקובץ התורני "נועם".

לקריאה נוספת
------------

* מרדכי ברנשטיין, **למשפחותם**, קהילות המבשר ב' בטבת תשע"ה

קישורים חיצוניים
----------------

* דב מאיר קרויזר (1922-2007), דף שער בספרייה הלאומית

הערות שוליים
------------

1. ↑  כך למשל, פעם היה אצל הרב יוסף צבי דושינסקי, ואביו סיפר לרב דושינסקי שהילד מוכשר בגימטריות. שאלו הרב דושינסקי אם יכול לומר גימטריא על שמו. הילד אמר לו "יוסף צבי דושינסקי" בגימטריא "רב ירושלים" (=798).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299430505171
* ISNI: 0000 0000 6977 1605
* VIAF: 97393998
* WorldCat: viaf-97393998

 |
הרב **נסים יצחק אלגראנאטי** (נפטר ב-30 בספטמבר 1877) היה רב ודרשן באזמיר, ומתלמידיו הוותיקים של הרב חיים פאלאג'י.

תולדותיו
--------

נולד באזמיר לרבי מאיר ולמד בנערותו בישיבת בית יעקב רבי שבעיר. כשגדל, חמיו, הרב שם טוב קאלומיטי, פירנס אותו והביאו ללמוד בבית מדרש "בתי כהונה", שם למד אצל הרב הפרד"ס. למד אצל הרב חיים פאלאג'י, שמביא אותו בספריו מכנה אותו"ותלמידי החשוב הרב ועצום כמה"ר נסים יצחק אלגראנאטי נר"ו" (ספר צדקה לחיים מערכת למד דף ס"ט ע"א). היה עמיתו בתורה של הרב אברהם פאלאג'י שמביא מתורתו רבות בספריו.

היה רגיל תמיד לפרש את פסוקים "תורת ה' תמימה משיבת נפש, עדות ה' נאמנה מחכימת פתי, יראת ה' טהורה עומדת לעד"; ע"פ אמרת חז"ל כי מי שאחזו בולמוס, ניתן להאכילו גם דברים טמאים, ורבי יוחנן שמעיד על עצמו פעם אחת אחזו בולמוס, ורץ למזרחה של תאנה, וקיים בעצמו "החכמה תחיה בעליה", וכך מתפרשים הפסוקים לעיל, שאין צורך לאכול דברים טמאים כדי להשיב את הנפש, אלא די בתורה.

סבל ממחלת מעיים, ממנה נפטר בליל שמחת תורה תרל"ח, ב-30 בספטמבר 1877. פטירתו הייתה סמוכה לאחר פטירת שני רבנים נוספים באזמיר, הרב בכור יוסף אלבעלי והרב אברהם ואלאנסי. היה גיסו של רבי אברהם ישושום וחתנו היה הרב משה זיביל שגם טרח בהוצאת ספרו של הרב נסים אחרי פטירתו.

חיבורו
------

ספר **חכמה מאין** (אזמיר תרמ"ב) ובו כ-חמשים דרשות בנושאים: נישואין, הספדים (ביניהם הספד על רבו, הרב פנחס רפאל יהושע די שיגורה), פסח, ברית מילה, מעלת הייסורים, מעלת הענוה, תורה, עבודת המידות, גמילות חסדים ושבת הלבשה. הרב אברהם פאלאג'י נתן הסכמה לספרו ושיבח אותו מאד. קרא לספרו בשם זה מכיוון שהוא מכיל ר"ת של שמו: חכמה מ**א**לגראנטי **י**צחק **נ**סים. בסוף הספר נדפסה דרשת הספד על המחבר מאת הרב משה אלגראנאטי.

לקריאה נוספת
------------

* שמעון וואנונו, **אנציקלופדיה לחכמי טורקיה**, עמוד 474
* **חכמה מאין**, הסכמת הרב הכולל, **שם**, דרשה על הרב המחבר.

קישורים חיצוניים
----------------

* רבי נסים יצחק אלגראנאטי, **חכמה מאין**, אזמיר תרמ"ב, באתר היברובוקס

הערות שוליים
------------

1. ↑  ראה עיני כל חי דף ס"א ע"ד לבבא בתרא דף צ"ח ע"א, חיים ומלך דף ט' ע"א הכתוב לחיים מזמור קי"ח דף קס"ה ע"ב.
2. ↑  אברהם את עיניו על מסכת נדרים דף נה ע"א וכן בספר וימהר אברהם, מערכת ע'. עוד מתורתו בספר ויקרא אברהם דף כט עמוד ב, בספר 'אברהם אנכי': סדר נצבים, ושם בסדר חקת, סדר ראה, תהלים סימן לז ה, ועוד וראה גם בספר אברהם את עיניו' על מסכת ברכות ירושלמי הלכה ז
3. ↑  חכמה מאין, דף קכ"ה עמוד א'
4. ↑  מסכת יומא דף פג
5. ↑  חולי המכהה את העיניים (רש"י)
6. ↑  תלמוד בבלי מסכת יומא דף פג עמוד ב
7. ↑  חכמה מאין דף קכג עמוד א
8. ↑  הסכמת הרב אברהם פאלאג'י לספר חכמה מאין
9. ↑  בנו של מחבר ספר "פרי העץ" ונכדו של הרב משה אלבעלי
10. ↑  חכמה מאין, דרוש על הרב המחבר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007527107805171

 |
**ויסאם רבאח** (בערבית: **وسام رباح**; נולד ב-13 במרץ 1994) הוא כדורגלן ערבי-ישראלי המשחק בעמדת הבלם בהפועל עראבה.

קריירת מועדונים
---------------

רבאח נולד בעראבה, ישראל, למשפחה ערבית-מוסלמית.

ב-24 בספטמבר 2011 ערך את הופעת הבכורה שלו בקבוצה הבוגרת בתיקו 1-1 נגד הפועל כרמיאל, כאשר עלה כמחליף בדקה ה-84, עוד בטרם מלאו לו 18. אף על פי שבעונה זו הצטרף לקבוצת הנוער, רשם 21 הופעות במדי הקבוצה הבוגרת עד לסיום העונה. ב-28 בספטמבר 2012 הבקיע את שער הבכורה שלו בקבוצה, בהפסד 2–3 לעירוני קריית אתא.

בקיץ 2014 חתם בהפועל רעננה, אך לא רשם ולו דקת משחק אחת במדיה.

ב-10 באוגוסט 2015 חתם במכבי אחי נצרת מהליגה הלאומית. בקיץ 2016 חתם בהפועל ראשון לציון.

ב-24 ביוני 2018 חתם בהפועל חדרה מליגת העל. ב-3 בספטמבר 2018 ערך את הופעת הבכורה שלו בליגת העל בניצחון 0–1 נגד בית"ר ירושלים.

ב-25 בינואר 2022 חתם בהפועל נוף הגליל.

ב-2 ביוני חתם בהפועל אום אל-פחם. בינואר 2023 חזר להפועל נוף הגליל.

באוגוסט 2023 חזר להפועל עראבה.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  קובי פורטל, ויסאם רבאח ואכרם שריח חתמו באחי נצרת, באתר דאבל פס, 10 באוגוסט 2015
2. ↑  עמית קרקו, ‏חדרה החתימה את ויסאם רבאח, לוטם זינו בדרך, באתר ONE‏, 24 ביוני 2018
3. ↑  הדר יעקבי, ‏ויסאם רבאח חתם לעונה וחצי בנוף הגליל, באתר ערוץ הספורט, 26 בינואר 2022
**חאמד טראורה** (בצרפתית: **Hamed Traorè**; נולד ב-16 בפברואר 2000) הוא כדורגלן איווארי המשחק בעמדת הקשר בבורנמות' ובנבחרת חוף השנהב.

קריירת מועדונים
---------------

טראורה התחיל את הקריירה שלו בקבוצות כדורגל מקומיות ובגיל 15 הצטרף לזו של אמפולי. ב-8 באוקטובר 2017 ערך את הופעת הבכורה שלו בקבוצה הבוגרת במשחק הליגה נגד פוג'ה.

ב-15 בינואר 2019 חתם בפיורנטינה והיה עתיד להצטרף אליה בסיום העונה. אולם בסיום העונה, הודיע מנכ"ל אמפולי כי העסקה נפלה.

ב-12 ביולי 2019 הושאל לססואולו לשנתיים עם אופציה לרכישה. בסיום התקופה, ססואולו רכשה את כרטיס השחקן שלו.

ביולי 2020 פתחה פרקליטות פארמה בחקירה כנגד סוכן שחקנים מקומי בשם חאמד ממאדו טראורה, שהציג עצמו כאביו של חאמד טראורה ושל אחיו לכאורה אחמד דיאלו, על מנת שיוכלו להקל על הגירתם לאיטליה. ב-10 בפברואר 2021 הורשע בזיוף מסמכים כאשר הצטרף ל"בוקה בארקו" כחלק מעסקת טיעון והוטל עליו קנס של 48 אלף אירו.

ב-31 בינואר 2023 הושאל לבורנמות' מהפרמייר ליג עד לסיום העונה עם אופציה לרכישה. בסיום העונה רכשה בורנמות' את כרטיס השחקן שלו תמורת 25.6 מיליון אירו.

קריירה בינלאומית
----------------

בצעירותו, טראורה שיחק בנבחרת הצעירה של חוף השנהב.

ב-6 בספטמבר 2021 טראורה ערך את הופעת הבכורה שלו בנבחרת חוף השנהב בניצחון 1–2 נגד קמרון.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת חוף השנהב – גביע אפריקה לאומות 2021** |
| --- |
| 1 אלייזר • 
2 קונאטה • 
3 קונאן • 
4 סרי • 
5 קאנון • 
6 ו. בולי • 
7 קוסונו • 
8 קסייה • 
9 זאהה • 
10 קואסי • 
11 קורנה • 
12 מאיגה •
13 בוגה • 
14 דלי •
15 גרדל •
16 אדאן •
17 אורייה •
18 א. סנגארה •
19 פפה •
20 דיה •
21 בייאי •
22 האלר •
23 ב. סנגארה •
24 קוואמה •
25 טראורה •
26 סיסה •
27 אקפה אקפרו •
28 י. בולי •
מאמן: באומל | חוף השנהבחוף השנהב |
תצלום לוויין של הכנרת
**תצלומי לוויין** (תצ"ל) הם תצלומים של כדור הארץ או של גרמי שמים אחרים, שנעשו מלוויינים בחלל. תצלומים אלה משמשים לצרכים אזרחיים ועסקיים (כגון חיזוי מזג אוויר) או לצורכי ריגול.

היסטוריה
--------

התצלומים הראשונים מהחלל צולמו במהלך טיסה תת-מסלולית שנערכה ב-24 באוקטובר 1946 על ידי טיל V-2 אשר צילם כל שנייה וחצי במעופו. בשיא גובהו היה הטיל ברום של 105 ק"מ מעל פני הים (כמעט פי 5 משיא גובה הצילום קודם לכן אשר עמד על 22 ק"מ באמצעות בלון הצילום אפולו II).

תצלומי הלוויין הראשונים של כדור הארץ נעשו ב-14 באוגוסט 1959 באמצעות הלוויין האמריקאי אקספלורר 6 ששוגר לחלל ב-7 באוגוסט 1959. תמונות הלוויין הראשונות של הירח צולמו ב-6 באוקטובר 1959 על ידי הלוויין הסובייטי לונה 3, במטרה לצלם את הצד המרוחק של הירח. אחד מתצלומי הלוויין המפורסמים ביותר הוא "הגולה הכחולה" (The Blue Marble) שצולם בשנת 1972 על ידי חללית אפולו 17. בשנת 1972 יצאה לדרך גם תוכנית לנדסאט ("Landsat program"), תוכנית ארוכת טווח לאיסוף מידע מצילום לווייני של כדור הארץ.

כל תצלומי הלוויין אשר צולמו על ידי לוויינים המשויכים לסוכנות החלל האמריקאית נאס"א חופשיים לשימוש על ידי ההוצאה לאור של תוצרי החברה (NASA Earth Observatory) ומיועדים לשימוש מדעי עבור חוקרים מכל העולם.

מלבד נאס"א, יש גם למדינות נוספות לווייני צילום וכן לחברות מסחריות אשר מוכרות תצלומים לארגונים ולחברות עסקיות. יצוין, כי במהלך המאה ה-21, הנגישות לתצלומי לוויין עלתה בקצב מסחרר אשר נובע מכמות הלוויינים בחלל ויכולותיהם אשר כיום זמינים גם לגופים מסחריים שאינם מדינות ומעצמות.

יישומים
-------

לתצלומי לוויין ישנם שימושים במגוון רחב של תחומים עסקיים וצבאיים, כגון: מטאורולוגיה, אוקיינוגרפיה, דייג, ביולוגיה ומחקר של מגוון ביולוגי, יערנות, גאולוגיה, קרטוגרפיה, תכנון ערים ואזורים, תכנון סביבתי, ריגול, מודיעין צבאי ומודיעין עסקי.

תצלומי לוויין עשויים להתקבל הן בתווך הנראה והן באורכי גל ביתר המרחב הספקטרלי. כמו כן, ישנה אפשרות לייצר מפות גבהים באמצעות שימוש במכ"ם ייעודי.

תהליך איסוף המידע וניתוחו מתבסס על מערכות חישה מרחוק המותאמות לצורך.

מאפיינים
--------

בדומה לתצלומי אוויר המצולמים ממטוסים, גם לתצלומי לוויין פרמטרים הניתנים לשינוי ולהתאמה בהתאם לצורך. כך למשל ניתן לצלם אתרים ומרחבי עניין בצורה אנכית, או לחלופין, לצלם בזווית אלכסונית יותר. עם זאת, על תצלומים המבוצעים מלוויינים יש מגבלות רבות הנוגעות לאופן החליפה של הלוויין ביחס לכדור הארץ. המגבלות הללו משפיעות על שעות הצילום האפשריות ביממה וגם על זוויות הצילום.

ראו גם
------

* The Blue Marble
* אופק (לוויין)
* ארוס (לוויין)
* גוגל מפות
* Google Earth

קישורים חיצוניים
----------------

ויקישיתוף מדיה וקבצים בנושא **תצלום לוויין** בוויקישיתוף
* חיפוש במאגר התמונות של נאס"א (אורכב 12.11.2010 בארכיון Wayback Machine)
* חיפוש במאגר התמונות שצולמו ממעבורות חלל וחלליות מאוישות של נאס"א
* גלריית התמונות של חברת GeoEye
* אתר למנויים בלבד ירדן מיכאלי ועומר בן יעקב, מדוע גוגל מציגה לראווה את הפנטגון ומצנזרת דווקא את תל אביב?, באתר הארץ, 2 ביוני 2021
* תמונות חישה מרחוק, דף שער בספרייה הלאומית

הערות שוליים
------------

1. ↑  The First Photo From Space
2. ↑  שי שמש, הידעת? ניתן לנטר את ביומסת הפיטופלנקטון מהחלל, באתר מדע גדול, בקטנה, ‏19 באוקטובר 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537029005171
* LCCN: sh94003667
* NARA: 10658047

 |
**סיימון הולוסי**, באנגלית: **Simon Hollósy** (2 בפברואר 1857 - 8 במאי 1918) היה צייר הונגרי.  הוא נחשב לאחד מגדולי הנציגים ההונגרים של הנטורליזם והריאליזם של המאה ה-19.

הולוסי לא היה פרודוקטיבי כאמן והיה חשוב יותר כמורה משפיע, שהשפיע על ציירי מושבת האמנים נגיבניה. יחד, הם היו משמעותיים באמנות ההונגרית של סוף המאה התשע עשרה ותחילת המאה העשרים. ב-1966 הוצגה בגלריה הלאומית ההונגרית תערוכה גדולה של עבודות המושבה: אמנות נגיבניה. תערוכת מאה שנה לחגיגת מושבת האמנים בנגיבניה.

ביוגרפיה
--------

סיימון הולוסי נולד ב-1857 בהונגריה, הוריו היו ארמנים שהיגרו להונגריה. הוא הראה בגיל צעיר כישרון ועניין באמנות.

דיוקן עצמי, 1916
בצעירותו הוא נסע למינכן ללמוד, וכך גם אמנים רבים מהונגריה כי לא הייתה שם אקדמיה לאמנויות יפות. הולוסי מתח ביקורת על ההכשרה באקדמיה של מינכן, שהתבססה מאוד על העתקת מודלים קלאסיים. הוא הקים בית ספר פרטי שבו נתן שיעורים בחינם, ומשך אליו כישרונות צעירים שהתעניינו בהצגה המציאות. הוא פתח את הדרך לסגנונות חדשים על ידי הסתמכות על אישיותו ועל ידי הצבעה על היתרונות של ציירים צרפתים, כמו גוסטב קורבה, שהציג בעיר. הוא נטש את הסגנון האקדמי כדי לעקוב אחר מגמות חדשות בציור הצרפתי, כולל אימפרסיוניזם. הוא גם "העריץ את ז'ול ברטן, ז'ול בסטיאן-לפאג' וקרא את זולא, מורגר, טולסטוי ודוסטויבסקי". 

הוא היה חשוב יותר כמורה מאשר כצייר. הנופים שלו שצוירו ב-Técső כוללים נוף עם ערימות תבואה ושקיעה עם עלומות, שבהן הוא יישם אלמנטים של ציור באוויר הפתוח ואימפרסיוניזם. הדיוקן העצמי שלו (1916), מוחזק על ידי הגלריה הלאומית ההונגרית, נחשב לאחת התמונות המעניינות ביותר שלו.

בעידוד איסטוואן רטי ויאנוס ת'ורמה, תלמידיו וחבריו, בילה הולוסי את קיץ 1896 בנגיבניה (באיה מארה, רומניה) עם בית הספר שלו. האירוע נחשב להקמתה של מושבת האמנים נגיבניה, שהצייר קארולי פרנצי היה חבר חשוב נוסף בה. המיקום הכפרי סיפק הזדמנויות רבות לציור בחוץ. אמנים אלה וחסידיהם מילאו תפקיד חשוב בהחדרת האימפרסיוניזם והפוסט-אימפרסיוניזם לציור ההונגרי.

אחרי הקציר, 1912
הולוסי התיישב בנגיבניה. עם סגנונו הנטורליסטי והדגש על טכניקות מרחב פתוח, בית הספר שלו השפיע הרבה על הציור ההונגרי במשך עשרות שנים.

הולוסי עזב את המושבה נגיבניה בשנת 1901. בשנה שלאחר מכן, הוא החל לבלות את הקיץ באוקראינה, באזור Maramureș ההיסטורי. במהלך החורפים חזר הולוסי למינכן כדי לנהל שם את בית הספר שלו.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **סיימון הולוסי** בוויקישיתוף

הערות שוליים
------------

1. ↑  Gudenus János József:Örmény eredetű magyar nemesi családok genealógiája
2. ↑  Valerie Majoros, "Lajos Tihanyi and his friends in the Paris of the nineteen-thirties", French Cultural Studies, 2000, Vol. 11:387, Footnote, p. 388, Sage Publications,
3. ↑  Julia Szabo, "European Art Centers and Hungarian Art (1890-1919)", Hungarian Studies, 1994, Vol.19, No.1-2, p.42,
4. ↑  Standing in the Storm: The Hungarian Avant-Garde from 1908-1930, Hungarian Studies, Vol. 19, No. 1-2, 1994,

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb169838829 (data)
* GND: 131711830
* ISNI: 0000 0000 7873 0434
* LCCN: nb2008019303
* NTA: 171659163
* RKD: 39208
* SUDOC: 252876725
* ULAN: 500030515
* VIAF: 15910542
* WorldCat: lccn-nb2008019303

 |
פירוש נוסף ערך זה עוסק במקום מושבה הראשון של עיריית תל אביב. אם התכוונתם למקום התכנסות החכמים, בסנהדרין, בבית דין או בבית המדרש, ראו בית ועד.


בול ובו בית הוועד בשדרות רוטשילד תחת מגדל המים
הגרלת המגרשים לאחוזת בית, 1909, במקום זה הוקם בית הוועד
**בית הוועד** היה מבנה, בן שלש קומות, אשר שימש כמקום מושבה הראשון של עיריית תל אביב.

היסטוריה
--------

ב-11 באפריל 1909 התכנסו חברי אגודת "אחוזת בית" בחולות שמצפון ליפו, על אדמות כרם ג'יבלי, שקנו במטרה להקים את העיר העברית הראשונה. הקרקע שנקנתה חולקה באופן פשוט לחלקות משני צדי רחוב הרצל, וארבעה רחובות קטנים החוצים אותו. כדי לחלק באופן שוויוני את החלקות בין 66 המשפחות המייסדות, הוחלט לערוך הגרלה. ההגרלה נערכה בחולות, במרכז השטח שנקנה על ידי האגודה, ומיקום התרחשותה של הגרלה זו הפך לאחד המקומות הסמליים ביותר בעיר ואף במדינת ישראל. המקום בו עמדו חברי האגודה היה לימים חלק משדרות רוטשילד שבתל אביב, שהוקמו כחלק מעבודת יישור הדיונות באזור. 
בהמשך אותה שנה הוקם בדיוק במקום זה מכון המים הראשון של שכונת אחוזת בית. המכון נבנה בתכנונו של האדריכל יוסף ברסקי ומתחתיו שכן חדר קטן בשם "בית הוועד", אשר שימש כמשרד הדואר הראשון של השכונה. במשך השנים התרחב החדר הקטן הזה לבניין גדול בעל 3 קומות, עד שבמאי 1921, עם התנתקותה של תל אביב מיפו, קיבל הבניין את שמו החדש "עיריית תל אביב" (Tel-Aviv township) והחל לאכלס בו בית משפט עירוני וגם את התחנה העירונית של משטרת תל אביב.

האנדרטה למייסדי העיר תל אביב
באוקטובר 1925 הקים אבא כהן בצמוד לבית הוועד ומכון המים צריף קטן ופשוט אשר פעל כתחנת כיבוי אש, שהייתה לתחנה הראשונה בארץ ישראל. בשנת 1930 הוקם בצמוד לתחנה זו צריף "האגודה לעזרה מהירה", אשר נודעה בשם מגן דוד אדום. בשנת 1942 נהרס מתחם התחנה ובאפריל 1949 הוקמה עליה האנדרטה למייסדי העיר תל אביב.

קישורים חיצוניים
----------------

ויקישיתוף מדיה וקבצים בנושא **בית הוועד** בוויקישיתוף
* בניין העירייה ממגדל המים לכיכר רבין
**תעשה לי ילד** היא סדרת דרמה ישראלית, אשר שודרה בערוץ הוט 3 של חברת הטלוויזיה בכבלים HOT בשנת 2008.

את הסדרה כתבה שירלי מושיוף וביים יובל שפרמן. את דמויות להקת "ההסתדרות", שעומדת במרכז הסדרה, מגלמים חברי להקת "מרסדס בנד", בראשם גל תורן, סולן הלהקה, לצד אורי גת המתופף וגיא שמי הגיטריסט בתפקידים משניים. אל הלהקה הוצמד ספי אפרתי, נגן הבס של להקות "בלאקפילד" ומוניקה סקס. שירי הלהקה הם גם פסקול הסדרה.

עלילה
-----

הסדרה עוקבת אחר עולם כוכבי מוזיקת הרוק, אשר סגנון חייהם כולל יחסי מין מזדמנים, סכסוכים על אגו, ושימוש תדיר במשקאות חריפים ובסמים. במרכז העלילה להקת "ההסתדרות", להקת רוק מתחילה שמנסה ליצור אלבום ללא אמצעים, עד שסולנה, רם, פוגש במקרה את אסנת, עיתונאית מצליחה, ובין השניים מתפתחת זוגיות. אסנת, אשר לא מרוצה מחייה בעולם העיתונות, עוזבת את עבודתה לטובת הפקת האלבום השני של הלהקה, וסביב עבודת ההפקה, ובעיקר בגלל חיי הזוגיות שלה עם רם, אדם אגוצנטרי, בלתי צפוי, הפכפך וקשה, מתנתקת מכל מה שרגילה אליו, וחיה חיים מסעירים, מלאי עליות ומורדות, כאשר היא מנסה במקביל לדחוף את רם ואת הלהקה קדימה ולחנך את רם לחיים בזוגיות, אך מתאהבת גם בצד הפוגעני שלו.

דמויות ושחקנים
--------------

* **רם** (גל תורן): סולן להקת "ההסתדרות". אדם אגוצנטרי, ילדותי, תלותי, חסר סבלנות ובעל מצבי רוח משתנים. מנהל זוגיות מורכבת ומסובכת עם אסנת.
* **אסנת** (ליאת תמרי): עיתונאית מצליחה, אחראית וחרוצה. אסנת שבאה מעולם העיתונות, כשפוגשת את רם, הופכת למנהלת הלהקה ולזוגתו המתוסכלת של רם.
* **גילי** (ספי אפרתי): נגן הבס של להקת "ההסתדרות". מכיוון שמנסה לשמור על אורח חיים סביר, הוא הופך לצלו המהוסס והמאוים של רם, למרות אהבתו לאסנת.
* **נינה** (גאלה קוגן): ברמנית צעירה, אשר חולמת להיות כוכבת, והופכת לזמרת הליווי של הלהקה, דרך זוגיות עם גילי, אך משיכה ורדיפה אחר רם.

בתפקידים משנים:  גיא שמי, בתפקיד יפתח גיטריסט להקת "ההסתדרות", אורי גת, בתפקיד דימר מתופף להקת "ההסתדרות", נועה ברקאי, בתפקיד חברתה הצלמת של אסנת, ומרינה שויף, בתפקיד חברתו לשעבר של רם. שחקנים אורחים: נילי צרויה בתפקיד פקידת עירייה ויעקב זדה דניאל בתפקיד שוטר. בין המשתתפים, מוזיקאים אורחים כגון ירמי קפלן ולהקת "טרי פויזן".

קישורים חיצוניים
----------------

* "תעשה לי ילד", במיזם "אישים" לתיעוד היצירה הישראלית
* "תעשה לי ילד" באתר HOT (כולל אפשרות צפייה בכל הפרקים)
**יבגני אלכסנדרוביץ' צ'רנוב** (ברוסית: **Евгений Александрович Чернов**; נולד ב-23 באוקטובר 1992, טומסק) הוא כדורגלן רוסי בעמדת המגן ברוסטוב.

קריירה
------

### קריירת מועדונים

הוא בוגר האקדמיה לכדורגל בטומסק. בקיץ 2010, צורף לסגל הקבוצה הבוגרת של "טום" באליפות רוסיה. ב-13 באוגוסט אותה שנה הופיע לראשונה במשחק קבוצת הנוער נגד "קריליה סובייטוב" (0:3).

בקיץ 2011, יחד עם חברו לקבוצה דמיטרי אפרמוב עברו בדיקה רפואית במועדון "מוסטוביק-פרימוריה" אוסוריסק, אבל לא עברו בסוף.

ב-2011, התאמן אומנם עם הקבוצה הבוגרת, אך לא עלה במדי הקבוצה. ב-27 באפריל 2012, במשחק נגד "אמקר" (שהסתיים בשוויון מאופס), ערך את הופעת הבכורה שלו בליגת העל. הוא עלה על המגרש בדקה ה-80 במקומו של ניקיטה בז'נוב.

ב-18 ביולי 2012 צ'רנוב, הושאל עד סוף עונת 2012/13, לגזוביק אורנבורג. במשך העונה, לקח חלק ב-19 משחקים והבקיע 4 שערים, וסייע למועדון במסע החזרה לליגת המשנה.

לפני תחילת עונת 2013/14 עוד התאמן עם "טום", ולאחר מכן עבר בדיקות רפואיות במועדון "חימיק" דזרז'ינסק. ב-11 ביולי חימיק הודיעה כי צ'רנוב, עבר לקבוצה בהשאלה. בעונת 2013/14 צ'רנוב הופיע ב-26 משחקים ועזר לקבוצה להבטיח את מקומה בליגה. הוא המשיך לשחק בשורותיה גם בעונת 2014/15 שבסיומה הקבוצה ירדה לליגה השנייה.

ב-2 ביולי 2015 נודע כי בעונת 2015/16 צ'רנוב יושאל ליניסיי קרסנויארסק. הוא נטל חלק ב-18 משחקים בליגה הראשונה ושתי משחקים בגביע הרוסי. בנוסף, בינואר 2016 הילו להתעניין בו מועדוני ליגת העל כ"קרסנודר" וקבוצת "זניט. תוך זמן קצר הוא הצטרף למועדון מסנקט פטרבורג, כשהוא מופיע במדי הקבוצה לראשונה ב-22 בספטמבר 2016 בשלב 16 האחרונות בגביע במשחק נגד טמבוב.

לפני עונת 2017/18 עבר בהשאלה למשך שנה למועדון מליגת העל "טוסנו". הוא הופיע לראשונה במדי טוסנו ב-15 ביולי 2017 במשחק הבייתי, במסגרת המחזור הראשון נגד "אופה".

ביולי 2018 חזר להרכב זניט-2. לעיתים צורף להרכב הקבוצה הבוגרת ושיחק תפקיד מרכזי בניצחון 4:0 של זניט על וולגר אסטרחן, במשחק שלב 32 האחרונות של הגביע הרוסי בכדורגל כשבישל גם את שערו של רוברט מאק.

בדצמבר 2018 הסתיים חוזהו בזניט ולא חודש ובפברואר 2019 חתם ל-3.5 שנים ברוסטוב.

באוקטובר 2020 חתם בקרסנודאר.

### בנבחרת

ב-31 במרץ 2011, יחד עם חברו לקבוצה דמיטרי ניקיטינסקי צ'רנוב זומן לנבחרת הנוער של רוסיה ששחקניה הורכבו מילידי 1992. הוא השתתף בטורניר בינלאומי שנערך פורטוגל. ב-19 באפריל במשחק נגד הצרפתים (0:0), צ'רנוב ערך את הופעת הבכורה שלו בנבחרת הלאומית. הוא הופיע על המגרש כשעלה כמחליף בדקה ה-62.

ב-16 באוגוסט 2017 צורף להרכב הנבחרת הלאומית של רוסיה ואף השתתף במחנה האימונים בנובוגורסק, אך טרם שיחק בשורות הנבחרת במסגרת רשמית.

קישורים חיצוניים
----------------

ויקישיתוף מדיה וקבצים בנושא **יבגני צ'רנוב** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
**אלחנן גלט** (נולד ב-17 באוקטובר 1960, כ"ו בתשרי ה'תשכ"א) הוא מנכ"ל מרכז ישיבות ואולפנות בני עקיבא. בשנים 2015-2013 היה מנכ"ל המשרד לשירותי דת.

ביוגרפיה
--------

אלחנן גלט נולד בניו יורק ליוסף (איזידור) וצביה (סילביה), בן שלישי במשפחה בת ארבעה ילדים. בשנת 1968 עלה עם הוריו לישראל והמשפחה התיישבה בירושלים. למד בישיבת בני עקיבא נתיב מאיר ובישיבת ההסדר במעלה אדומים. נמנה עם הקבוצה הראשונה של תלמידי ישיבות ההסדר שגויסו לצנחנים אחרי מלחמת יום הכיפורים. עבר קורס קציני חי"ר ושימש במילואים כמפקד פלוגה וקצין אג"מ. למד לתואר ראשון ושני בהיסטוריה של עם ישראל ותלמוד באוניברסיטה העברית בירושלים.

בשנת 1997 הציל גלט את גל הירש, אז קצין אג"ם של אוגדת איו"ש, אשר נפצע קשה מזריקת אבן לעבר מכוניתו.

### פעילות ציבורית

בשנת 1984 כיהן כראש מחלקת מפעלים וידיעת הארץ בתנועת בני עקיבא. ב-1989 שימש כמנהל מתנ"ס בנימין ובשנת 1991 נשלח מטעם תנועת בני עקיבא העולמית לניו יורק וצפון אמריקה. בשנת 1993, שנה לאחר חזרתו לארץ, שימש כמזכ"ל תנועת בני עקיבא בישראל. ב-1996 מונה למנכ"ל מרכז ישיבות ואולפנות בני עקיבא, תפקיד בו כיהן עד אפריל 2013, אז מונה למנכ"ל המשרד לשירותי דת תחת השר נפתלי בנט ראש מפלגת הבית היהודי. ביוני 2015, עם החלפת הממשלה, חזר לתפקידו במרכז ישיבות ואולפנות בני עקיבא.

משנת 1998 עד 2002, כיהן גלט כיושב ראש המועצה הציבורית לחילופי נוער וצעירים במשרד החינוך, יושב ראש ועדת החינוך במועצה אזורית מטה בנימין וחבר מועצה בחברה להגנת הטבע. בעבר שימש כדירקטור תיירות חינוכית בע"מ מטעם הסוכנות היהודית ויושב ראש קרן ההשתלמות בקרן הפנסיה והתגמולים "גלעד".

חיים אישיים
-----------

נישא לתמר טובולסקי ואב לחמישה ילדים, מתגורר בעפרה.

קישורים חיצוניים
----------------

* אלחנן גלט, ברשת החברתית פייסבוק
* מאמרי אלחנן גלט באתר ערוץ 7
* עפרה לקס, ישיבות נקים בכל מקום, באתר ערוץ 7, גליון 461
* נטעאל בנדל, אנחנו מובילים שינויים שיכנסו לדי אן איי של מדינת ישראל ויעשו פה מהפכה, 30 בינואר 2014
* אלעד נבו, ‏"הדור הזה עולה עשרת מונים על קודמיו", בעיתון מקור ראשון, 12 בנובמבר 2020

הערות שוליים
------------

1. ↑  "גל הירש נפצע מסלע שנזרק עליו מגשר ביר זית", באתר "נשפיע"

| בני עקיבא |
| --- |
| מזכ"לי תנועת בני עקיבא בישראל | מתתיהו רוטנברג • יעקב דרורי • אברהם שטרן • ליפא אהרוני • ידידיה כהן • שלמה סמסון • אמנון שפירא • יוחנן בן-יעקב • יהושע (שייע) אלטמן • אברהם ליפשיץ • אלחנן גלט • יונה גודמן • מרדכי (מוטי) יוגב • איתן מור-יוסף • הרב בני נכטיילר • דני הירשברג • יאיר שחל • יגאל קליין |  |
| מזכ"לי תנועת בני עקיבא העולמית | יוסקה שפירא • אברהם דובדבני • יצחק שטיגליץ • גאל גרינוולד • זאב שוורץ • הרב נעם פרל • רועי אביקסיס • אוהד טל • צבי אלון |
| מושגים | תורה ועבודה • שבט יובל • של"פ • צוותי נחשון • גרעין נח"ל • פרויקט השחר • שבט איתנים |
| אישים מרכזיים | יחיאל אליאש • הרב משה צבי נריה • הרב חיים דרוקמן |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011217308305171
* VIAF: 3323165396159021520008
* WorldCat (עם VIAF): 3323165396159021520008

 |
התפרצות של גייזר כוורת הדבורים.
משמאל אנשים מקריים לשם להשוואה
**גייזר כוורת הדבורים**, הידוע גם בשם **ביהייב** (באנגלית: **Beehive Geyser**) הוא גייזר שנמצא באגן הגייזרים העילי בילוסטון שבארצות הברית ונחשב בין הגייזרים היפים והמרשימים בילוסטון ובעולם. הגייזר נחשב מיוחד במינו מכיוון שניתן לראות את פתח התפרצותו ממרחק קטן מאוד. למשך מספר דקות הגייזר מציג תצוגה מרשימה של מים רותחים מזנקים לגובה של כ- 6 מ', רעידה, לעיתים התפרצות שנייה של גייזר האריה ולעיתים קרובות גם קשת.

הגייזר מתפרץ לגובה של עד 60 מ' מ"גביע" בגובה 1.2 מטר בצורת כוורת דבורים. על פי כן, גייזר זה הוא גייזר חרוט.
התפרצותיו אינן ניתנות לחיזוי בחורף, אך בקיץ ניתן לחזות התפרצויות בצורה מעט יותר מדויקת: הגייזר מתפרץ פעם עד פעמיים ביום. מקרים של יותר מפעמיים נדירים מאוד.
מימין לגייזר נמצא האינדיקטור שלו, אשר כשהוא מתחיל להתפרץ הוא מסמל שבעוד 20 דקות לערך, הגייזר יתפרץ. לעיתים רחוקות מאוד הגייזר מתפרץ ללא התרעה ולעיתים רחוקות אף יותר, האינדיקטור מתפרץ ללא ההתפרצות של גייזר כוורת הדבורים.

קישורים חיצוניים
----------------

ויקישיתוף מדיה וקבצים בנושא **גייזר כוורת הדבורים** בוויקישיתוף
* הסבר בהרחבה על גייזר כוורת הדבורים, באתר yellowstone

הערות שוליים
------------

1. ↑  Janet Jones, Get to know Beehive Geyser, Yellowstone Naturalist, ‏2019-01-10 (באנגלית אמריקאית)